Period: Old Babylonian
Genre: Royal Inscription
Transliteration:
<SURFACE>
{d}za-ba₄-ba₄
en ur-sag gal
dumu mah {d}en-lil₂-la₂
dingir ir₉ igi šen-šen-na du
a₂-dah {geš}tukul-la-ka-ni-ir
<unk>{d}sin
u₂-a uri₅{ki}ma
lugal larsa{ki}ma
lugal ki-en-gi ki-uri
dumu ku-du-ur-ma-bu-uk
ad-da e-mu-ut-ba-la
sipa nig₂-si-sa₂
un dagal-la-na
u₂-sal bi₂-in-nud-a
mu ki šu-il₂-la-ga₂
mu-un-us₂-en
erim₂-ŋal₂-ga₂
šu-mu-uš bi₂-in-si-a
ur₅-še₃-am₃
{d}za-ba₄-ba₄
en gizkim sag₉-ga-ga₂
nam-ga-me-eš₃ ak-da-ga₂
e₂-a-ni
ša₃ uri₅{ki}ma
nam-til₃-mu-še₃
hu-mu-na-du₃
e₂-ba
e₂ ki-tuš ša₃ te-en-bi
mu-bi he₂-em-mi-sa₄

Cuneiform:
<SURFACE>
𒀭𒍝𒂷𒂷
𒂗𒌨𒊕𒃲
𒌉𒈤𒀭𒂗𒆤𒇲
𒀭𒄊𒅆𒊿𒊿𒈾𒁺
𒀉𒈭𒄑𒆪𒆷𒅗𒉌𒅕
<unk>𒀭𒌍
𒌑𒀀𒋀𒀊𒆠𒈠
𒈗𒌓𒀕𒆠𒈠
𒈗𒆠𒂗𒄀𒆠𒌵
𒌉𒆪𒁺𒌨𒈠𒁍𒊌
𒀜𒁕𒂊𒈬𒌓𒁀𒆷
𒉺𒇻𒃻𒋛𒁲
𒌧𒂼𒆷𒈾
𒌑𒊩𒉈𒅔𒈿𒀀
𒈬𒆠𒋗𒅍𒆷𒂷
𒈬𒌧𒍑𒂗
𒉈𒊒𒅅𒂷
𒋗𒈬𒍑𒉈𒅔𒋛𒀀
𒄯𒂠𒀀𒀭
𒀭𒍝𒂷𒂷
𒂗𒅆𒁾𒊷𒂵𒂷
𒉆𒂵𒈨𒀊𒀝𒁕𒂷
𒂍𒀀𒉌
𒊮𒋀𒀊𒆠𒈠
𒉆𒋾𒈬𒂠
𒄷𒈬𒈾𒆕
𒂍𒁀
𒂍𒆠𒆪𒊮𒋼𒂗𒁉
𒈬𒁉𒃶𒅎𒈪𒄷𒈿